O. Nachtmannová, poslankyňa: (2009-04-23):
Bod A: „Za článok I sa vkladá nový článok II, ktorý znie: „Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z. z., zákona č. 564/2004 Z. z., zákona č. 5/2005 Z. z., zákona č. 475/2005 Z. z., zákona č. 279/2006 Z. z., zákona č. 689/2006 Z. z., zákona č. 245/2008 Z. z. a zákona č. 462/2008 Z. z. sa mení a dopĺňa takto: Prvý bod: § 10 sa dopĺňa odsekom 18, ktorý znie: „Krajský školský úrad sa vyjadruje k zaradeniu školy, v ktorej vzdelávanie sa považuje za sústavnú prípravu na povolenie (poznámka pod čiarou 41b), do siete vo svojej územnej pôsobnosti podľa § 115, pardon, podľa § 15, ak nie je zriaďovateľom školy podľa potrieb na trhu práce. Poznámka pod čiarou k odkazu 41b) znie: „41b) § 27 odsek 3 zákona č. 245/2008 Z. z. v znení neskorších predpisov.“.“ Druhý bod pozmeňujúceho návrhu: „V § 14 ods. 6 písm. b) sa na konci čiarka nahrádza bodkočiarkou a pripájajú tieto slová: „pri svojom rozhodovaní o zmenách v sieti prihliada na vyjadrenie príslušného krajského školského úradu“.“ Tretí bod pozmeňujúceho návrhu: „V § 16 sa ods. 1 dopĺňa písm. o) ktoré znie: „vyjadrenie príslušného krajského školského úradu, ak ide o školy, v ktorých vzdelávanie sa považuje za sústavnú prípravu na povolenie, ak nie je zriaďovateľom“.“ Bod 4: „Za § 35 sa vkladá § 35a, ktorý znie: § 35a ods.1: „Školy a školské zariadenia, ktoré sú zaradené do siete, majú povinnosť pri ročných zisťovaniach poskytnúť ministerstvu prostredníctvom krajských školských úradov do 20. septembra pre riadiacu a kontrolnú činnosť údaje podľa stavu k 15. septembru začínajúceho školského roka, ktoré sa týkajú najmä počtu tried, učiteľov a zamestnancov a ich kvalifikácie, vekovej štruktúry detí a žiakov v členení podľa vyučovacieho jazyka, študijného odboru a učebného odboru, kapacít a tržieb školských jedální a školských internátov o počte stravníkov a ubytovaných. Podrobnosti o požadovaných údajoch a forme ich poskytnutia oznámi ministerstvo školám a školským zariadeniam každoročne do 31. augusta.“.“ Druhý odsek: „(2) Zriaďovatelia škôl a školských zariadení, ktoré sú zaradené do siete, majú povinnosť pri štvrťročných zisťovaniach poskytnúť ministerstvu prostredníctvom krajských školských úradov do 15. dňa nasledujúceho kalendárneho štvrťroka pre riadiacu a kontrolnú činnosť údaje za kalendárny štvrťrok týkajúce sa najmä počtu zamestnancov, vyplatených mzdových prostriedkov, čerpanie prostriedkov zo štátneho rozpočtu a z mimorozpočtových zdrojov. Podrobnosti o požadovaných údajoch a forme ich poskytnutia oznámi ministerstvo zriaďovateľom škôl a školských zariadení každoročne do 31. januára.“.“ Piaty bod: „V § 37 a) sa ods. 5 sa dopĺňa písm. c), ktoré znie: „písm. c): Od 100 eur do 3 000 eur zriaďovateľovi, ktorý údaje podľa § 35 a) neposkytol alebo poskytol nepravdivé údaje“.“ Šiesty bod: „Za § 39 a) sa vkladá § 39 b), ktorý znie: „§ 39 b): Prechodné ustanovenie k úpravám účinným od 1. septembra 2009. O žiadostiach o zaradenie do siete alebo vyradenie zo siete, ktoré boli podané a o ktorých sa právoplatne nerozhodlo do dňa účinnosti tohto zákona, sa rozhoduje podľa doterajších predpisov. Doterajší čl. 2 sa označí ako čl. 3.“.“ Odôvodnenie môjho pozmeňujúceho návrhu. K bodom 1, 2, 3, 6 navrhuje sa, aby krajský školský úrad sa vyjadroval k zaradeniu školy, ktorej vzdelávanie sa považuje za sústavnú prípravu na povolanie. Krajský školský úrad sa vyjadrí k zaradeniu školy do siete vo svojej územnej pôsobnosti podľa potrieb trhu práce. Odôvodnenie k bodom 4 a 5. Z dôvodu preradenia niektorých ročných a štvrťročných štatistických zisťovaní z programu štátnych štatistických zisťovaní na roky 2009 až 2011 medzi administratívne zdroje údajov ministerstva bolo potrebné zákonom stanoviť povinnosť školám a školským zariadeniam poskytnúť ministerstvu prostredníctvom krajských školských úradov údaje potrebné pre jeho riadiacu, kontrolnú a rozhodovaciu činnosť. Zároveň sa navrhuje za nesplnenie povinnosti poskytnúť požadované údaje alebo poskytnutie nepravdivých údajov pre kontrolnú a riadiacu činnosť ministerstva pokuta zriaďovateľovi školy a školského zariadenia v rozmedzí od 100 eur do 3 000 eur. Ďakujem za pozornosť. Skončila som.